KOMISSION ASETUS (ETY) N:o 2249/87, annettu 28 päivänä heinäkuuta 1987, kuohuviinien ja hiilihapotettujen kuohuviinien kuvausta ja esittelyä koskevista yksityiskohtaisista säännöksistä annetun asetuksen (ETY) N:o 2707/86 muuttamisesta



Virallinen lehti nro L 207 , 29/07/1987 s. 0026 - 0027

Suomenk. erityispainos Alue 3 Nide 24 s. 0032

Ruotsink. erityispainos Alue 3 Nide 24 s. 0032



KOMISSION ASETUS (ETY) N:o 2249/87, annettu 28 päivänä heinäkuuta 1987, kuohuviinien ja hiilihapotettujen kuohuviinien kuvausta ja esittelyä koskevista yksityiskohtaisista säännöksistä annetun asetuksen (ETY) N:o 2707/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(), sellaisena kuin se on viimeksi muutettuna asetuksella (ETY) N:o 1972/87(), ja erityisesti sen 72 artiklan 5 kohdan, sekä katsoo, että neuvoston asetuksessa (ETY) N:o 3309/85(), sellaisena kuin se on viimeksi muutettuna asetuksella (ETY) N:o 538/87(), annetaan yleiset säännöt kuohuviinien ja hiilihapotettujen kuohuviinien kuvauksesta ja esittelystä; yksityiskohtaiset säännöt asetuksessa (ETY) N:o 3309/85 määritettyjä periaatteita koskevista tarvittavista täsmennyksistä ja yksityiskohtaisista säännöistä annetaan komission asetuksessa (ETY) N:o 2707/86(), sellaisena kuin se on viimeksi muutettuna asetuksella (ETY) N:o 3378/86(), saadun kokemuksen perusteella on syytä täsmentää, että myyjää koskeva merkintä, silloin kun myyjä on muu kuin valmistaja, on pakollinen ainoastaan, jos kuohuviiniä tai hiilihapotettua kuohuviiniä pidetään hallussa myyjän nimellä tarkoituksena laskea se liikkeeseen kuluttajalle, merkintä "valmistaja" ja sen käännökset tietyillä yhteisön virallisilla kielillä eivät sovellu hyvin kuohuviinien kuvaamiseen; olisi säädettävä mahdollisuudesta merkitä valmistajan nimen tai toiminimen eteen muu vastaava merkintä kuin "valmistaja" tai "valmistanut", asetusta (ETY) N:o 3309/85 on muutettu asetuksella (ETY) N:o 538/87 merkinnän "laatukuohuviini" käyttämisen osalta kolmannesta maasta peräisin olevissa kuohuviineissä; olisi otettava huomioon nämä muutokset asetuksessa (ETY) N:o 2707/86, Neuvostoliitossa ja Romaniassa valmistettavista kuohuviineistä annettujen sääntöjen voidaan katsoa vastaavan neuvoston asetuksen (ETY) N:o 358/79(), sellaisena kuin se on viimeksi muutettuna asetuksella (ETY) N:o 3805/85(), III osaston sääntöjä; tämän vuoksi olisi täydennettävä asetuksen (ETY) N:o 2707/86 liitettä II viittauksella kyseisten sääntöjen mukaisesti tuotettuihin tuontikuohuviineihin, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2707/86 seuraavasti: 1. Asetuksen 3 artiklassa: a) korvataan 1 kohdan toinen luetelmakohta seuraavasti: " P valmistajaan, joka on luonnollinen henkilö tai oikeushenkilö, joihin ei sovelleta määritelmää valmistajasta, ja joka pitää hallussaan omalla nimellään kuohuviinejä tai hiilihapotettuja kuohuviinejä tarkoituksenaan myydä ne kuluttajalle. Sama koskee mainittujen luonnollisten henkilöiden tai oikeushenkilöiden ryhmittymää." b) korvataan 2 kohdan ensimmäisen alakohdan ensimmäinen luetelmakohta seuraavasti: " P 'valmistaja' tai 'valmistanut' tai jokin muu vastaava merkintä." 2. Korvataan 7 artiklan 2 kohta seuraavasti: "2. Kolmannesta maasta peräisin olevat kuohuviinit, joiden vahvistettujen valmistusvaatimusten katsotaan vastaavan asetuksen (ETY) N:o 358/79 III osastossa tarkoitettuja vaatimuksia, mainitaan kyseisen asetuksen liitteen II luettelossa." 3. Korvataan 10 artiklan 3 kohdassa mainittu päiväys "31 päivänä elokuuta 1987" päiväyksellä "31 päivänä joulukuuta 1987". 4. Lisätään liitteeseen II seuraava: "6. Neuvostoliitosta peräisin olevat kuohuviinit, kun virallinen toimivaltainen toimielin on merkinnyt asiakirjaan V I 1, että kyseinen kuohuviini on Neuvostoliiton säännösten mukainen sen valmistukseen käytettävien raaka-aineiden ja valmiin tuotteen laatuvaatimusten osalta. 7. Romaniasta peräisin olevat kuohuviinit, kun virallinen toimivaltainen toimielin on merkinnyt asiakirjaan V I 1, että kyseinen kuohuviini on Romanian säännösten mukainen sen valmistukseen käytettävien raaka-aineiden ja valmiin tuotteen laatuvaatimusten osalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1987. Komission puolesta Frans ANDRIESSEN Varapuheenjohtaja () EYVL N:o L 84, 27.3.1987, s. 1 () EYVL N:o L 184, 3.7.1987, s. 26 () EYVL N:o L 320, 29.11.1985, s. 9 () EYVL N:o L 55, 25.2.1987, s. 4 () EYVL N:o L 246, 30.8.1986, s. 71 () EYVL N:o L 310, 5.11.1986, s. 5 () EYVL N:o L 54, 5.3.1979, s. 130 () EYVL N:o L 367, 31.12.1985, s. 39